Административно деление на Албания
След въвеждането на административната реформа на 31 юли 2014 г. административно-териториалното деление на Албания е 2-степенно. Състои се от области: () и общини (). Понастоящем Албания е разделена на 12 области и 61 общини.

Административно-териториално деление на Албания (от 2014 г.)

Области 

Първото ниво се състои от области (qark; prefekture), управлявани от префект (prefekti) и областен съвет (këshilli i qarkut), като председателят се назначава от Министерския съвет на Албания. След 2000 г. в Албания има 12 области.

Общини 

Второто ниво на административно-териториалното деление се състои от общини (bashki). Те се ръководят от кмет (kryebashkiak или kryetar bashkie) и Общински съвет (këshilli bashkiak), избирани за срок от 4 години. Общините допълнително се подразделят на административни единици (njësi administrative). След 2014 г. общият брой на общините е 61.

Административно-териториално деление на Албания (1992 – 2014 г.) 
В периода 1992 – 2014 г. Албания има тристепенно ниво на административно-териториално деление:
 Област (Qarku)
 Окръг (Rrethi)
 Община (Komuna)

Области в Албания 

 Берат – Берат
 Дебър – Пешкопия
 Драч – Драч
 Елбасан – Елбасан
 Фиер – Фиер
 Аргирокастро – Аргирокастро
 Корча – Корча
 Кукъс – Кукъс
 Лежа – Лежа
 Шкодра – Шкодра
 Тирана – Тирана
 Вльора – Вльора

Окръзи в Албания

Източници